મોરબીના કાયાજી રોડ પર પોતાના પરિવાર સાથે રહેતા સચિન રાયજાદા ત્રીજા માળે અાવેલી પોતાની ઓફિસ અંદરથી બંધ કરી અા અંતિમ પગલું ભર્યું હતું. સાંજના ચાર વાગ્યાના સુમારે તેમનો પુત્ર ઓફિસે અાવતા ઓફિસ અંદરથી બંધ હોવાનું જણાતા તેને અાજુબાજુના લોકોને બોલાવી ઓફિસ ખોલાવીને જોતાં તેના પિતાનો મૃતદેહ મળી અાવ્યો હતો. ઘટનાસ્થળેથી રિવોલ્વર અને કારતૂસ મળી અાવ્યા હતા. અા વેપારીએ અાપઘાત શા માટે કર્યું તે અંગે અનેક તર્ક-વિતર્કો થઈ રહ્યા છે, પરંતુ અાપઘાત કરવા પાછળનું કોઈ ચોક્કસ કારણ હજુ સુધી જાણવા મળ્યું નથી. પોલીસે અા શંકુલમાં અાવેલા અન્ય વેપારીઓની પૂછપરછ કરી તેમજ સચિનભાઈના ઘરના સભ્યોની પણ પૂછપરછ કરી નિવેદનો લીધા છે. પોલીસે અાપઘાતનો ગુનો દાખલ કરી અાગળની કાર્યવાહી હાથ ધરી છે.